11 сынып

Мектеп – білім ордасы

Мен екінші орта мектепте оқимын. Бұл шетел тілін тереңдете оқытатын мектеп. Ол екінші мөлтек ауданда орналасқан. Мектептің алдында теректер өседі. Біздің мектеп төрт қабатты. Мектептің бірінші қабатында дене шынықтыру залы, асхана, кітапхана бар. Екінші қабатында информатика, орыс тілі, тарих, математика, бейнелеу өнері кабинеттері бар. Үшінші қабатында бастауыш сыныптары оқиды. Төртінші қабатында қазақ және ағылшын тілдері кабинеттері бар. Мектептің кабинеттері үлкен, жарық, таза. Мектеп ауласы кең. Онда спорт алаңы бар. Алаңда оқушылар спортпен шұғылданады.

Қазақ тілі - мемлекеттік тіл

Қазақ тілі – қазақ халқының ана тілі. Ол халық тарихымен бірге жасап, ұрпақтан-ұрпаққа қатынас құралы ретінде қызмет етіп келеді. 1989 жылы қазақ тілі мемлекеттік мәртебе алды.

Қазақ тілі түркі тілдер тобына жатады. Түркі тілдердің ішінде қазақ тіліне ең жақындары – ноғай, қарақалпақ, татар, башқұрт тілдері.

Қазақ тілі – Ресей, Өзбекстан, Қырғызстан, Түрікменстан, Монғолия, Қытай, Ауғанстан, Иран, Түркия, т. б. елдерде тұратын қазақтардың да ана тілі.

Қазақ тілі - өркендеген мәдениеттің тілі, ғылыми тіл, ресми іс қағаздарының тілі.

Абай Құнанбаев

Абай Құнанбаев – ақын-ағартушы, жаңа жазба қазақ әдебиетінің негізін салушы. Семей жеріндегі Шыңғыстауда ірі бай отбасында дүниеге келді. Медресені бітірді. Орыс мектебіне өз еркімен барды. Мектеп жасынан-ақ өлең жазуды бастады. Абай қазақ тіліне А. С. Пушкиннің, Ю. М. Лермонтовтың, Л. Н. Толстойдың, Салтыков-Щедриннің, Гетенің және т. б. шығармаларын аударды.

Абайдың шығармалары халықты еңбекке, жарқын өмір жолындағы күреске шақырады. Көптеген өлеңдері отбасына, ата-ана міндетіне, жас ұрпақты тәрбиелеу мәселелеріне арналған. Абай табиғатты, қарапайым халық тұрмысын, салт-дәстүрін және т.б. ерекше көркем суреттейді. Абайдың әйгілі шығармаларының бір саласы – қара сөздері.

Ұлттық тағамдар. Менің сүйікті тағамым

Қазақ халқы асты өте жоғары бағалаған. Біздің халқымыз асты үш түрге бөледі. Олар сүт тағамдары, ет тағамдары және жеміс тағамдары.

Нанды астың атасы деп, халық оны бұл үш түрге қоспайды. Сондықтан менің сүйікті тағамым – бауырсақ.

Ол жоғары сапалы ақ ұннан май құйылып иленіп, құйрық майға қуырылады. Көлемі өріктің үлкендігіндей. Ертеде ақ бауырсақ көбінесе арнаулы сыйлы қонақтарға арнап пісірілген. Мұндай бауырсақтың сүт пен майлы сорпаға иленген, кейде жұмыртқа қосып иленген түрі де бар.

Менің сүйікті кітабым

Мен әдеби шығарманы көп оқимын. Кітапты көп оқысаң, білімің де көп болады. Кітапты жай оқымау керек, көңіл қойып оқу керек. Маған әсіресе Мұхтар Әуезовтың шығармалары қатты ұнайды.

Мұхтар Әуезов - әлемге танымал қазақ жазушысы. Оның қаламынан туған «Абай жолы» романы бүкіл әлемге танытты. Романның басты кейіпкері – Абай Құнанбаев. Қарапайым халықтық тілмен ұлы ақынның өмірін суреттейді. Бұл жазушы халық өмірін, тарихын жақсы біледі. Сол себептен оның шығармасы халық арасына кең тараған. «Абай жолы» романы 30 тіліне аударылды.

Мерекелер. Менің сүйікті мерекем

Наурыз – қазақ елінің мейрамы. 1991 жылы Қазақстан Республикасы Президентінің жарлығымен наурыздың 22-сі бүкіл халықтық мереке, демалыс күні болып жарияланды. Наурыз – жыл басы. Бұл күні күн мен түн теңеледі. Мейрам күні адамдар жаңа киімдерін киіп, бір-біріне жақсы тілектер айтады. Ағаштар отырғызылады, арықтарды тазалайды. Сондай-ақ ән-жырлар айтылады, түрлі ұлттық ойындар өткізіледі. Наурыз мерекесінде жеті түрлі тағам түрі қосылған наурыз көже пісіріледі. Біз наурызды асыға күтеміз.

Жыл мезгілдері. Менің сүйікті жыл мезгілім

Жыл төрт мезгілге бөлінеді. Олар: қыс, көктем, жаз, күз. Әр мезгіл үш айдан тұрады. Қыс айлары: желтоқсан, қаңтар, ақпан. Көктем айлары: наурыз, сәуір, мамыр. Жаз айлары: маусым, шілде, тамыз. Күз айлары: қыркүйек, қазан, қараша.

Күзде күн суытады, қысқарады, жиі жаңбыр жауады. Ағаштарда жапырақтар сарғаяды, шөп пен гүлдер солады. Күзде адамдар жеміс, жидек, көкөністер жинайды. Содан кейін қыс келеді. Қар жауады, аяз болады, күн суиды. Солтүстіктен суық жел соғады. Күн қысқарады, түн ұзарады. Жиі-жиі қар жауады. Жердің бетін аппақ қар басады. Адамдар қыстыгүні жылы киінеді. Балалар коньки тебеді, шанамен сырғанайды. Қыста ең әдемі мереке Жаңа жылды қарсы аламыз. Қыстан кейін көктем келеді. Көктемде табиғатта көп өзгерістер болады. Табиғат оянады. Жыл құстары ұшып келеді. Содан соң жаз келеді. Бұл- менің сүйікті жыл мезгілім. Өйткені біз демаламыз, қонаққа барамыз.

Бос уақытым

Мен мектепке аптасына алты күн барамын, сондықтан менде тек бір күн ғана демалыс – жексенбі. Жексенбі күні басқа күндерге қарағанда кешірек тұрамын. Қыста мен таңертеңгі астан соң, шаңғы тебуге кетемін. Мен шаңғыны үйімінің жанындағы саябақта тебемін. Мен серуеннен түскі асқа бір-ақ ораламын. Түскі астан кейін демаламын. Күнде жолдастарыммен кездесіп тұрамын. Біз музыка тыңдаймыз, бейнетаспа көреміз.

Көктем мен жазда демалысымды таза ауада өткіземін. Сенбі күні ата-анаммен саяжайға кетемін. Онда үйдің жанында өзен бар, сонда жүземін. Өзеннің жағалауында тоғай бар, сонда барып саңырауқұлақ, жидек теремін. Егер далада жаңбыр жауып тұрса, үйден шықпай, кітап оқып, теледидар көремін.

Күздің басында жексенбі күндері біз отбасымызбен серуенге шығамыз. Біз от жағып, тамақ пісіреміз.

Менің туған қалам

Мен Лисаков қаласында тұрамын. Ол 1970 жылы салынған. Қаламыз Тобыл өзенінің жағасында орналасқан. Ертеде бұл жерде кішкене ауыл болған. Қазір қалада 200-ден астам кәсіпорындар бар. Солардың ішінде ең ірілері – «Арай» жабық түрдей акционерлік қоғамы, «Өркен» кен байыту комбинаты және «Краснооктябрь» кен басқармасы. Біздің қалада 6 орта мектеп, 2 кітапхана, 4 балабақша, «Союз» мәдениет үйі бар. Қаланың көшелерінде машиналар, автобустар жүреді. Мәдениет үйінде қызықты концерттер өтеді. Он бірінші мөлтек ауданында мұражай орналасқан. Онда көп экспонаттар бар. Біздің қала – жас, әсем, таза қала.

Мемлекеттік рәміздері

Мемлекеттік рәміздері 1992 жылы бекітілді. Тудың авторы – Шәкен Ниязбеков. Тудың көк түсі аспанның белгісі.

Тудағы ою-өрнек қазақ елінің ерекшелігін көрсетеді.

Елтаңбаның ортасында шаңырақ тұр. Екі жағында қанатты пырақтар бейнеленген.

Шаңырақ біздің Отанымыздың біртұтастығын білдіреді.

Жоғарғы жағында бес бұрышты жұлдыз бейнеленген. Ал төменгі жағында «Қазақстан» деген жазу бар. Елтаңбаның авторлары: Жандарбек Мәлібеков, Шотаман Уәлиханов.

Қазақстан Республикасының Мемлекеттік Әнұраны 2006 жылы өзгертілді. Әнұранның сөзін Жүмекен Нәжімеденов, Нұрсұлтан Назарбаев жазған. Әнұранның әнін Шәмші Қалдаяқов жазған.

Менің Отаным - Қазақстан

Бұл дүниеде біздің бір ғана Отанымыз бар. Ол – тәуелсіз Қазақстан. Мемлекеттік тәуелсіздігіміз жариялғаннан бері Қазақстанды әлемнің жүзден астам елі таныды. Біздің еліміз бірқатар аса беделді халықаралық ұйымдарға, оның ішінде Біріккен Ұлттар Ұйымына, Халықаралық валюта қорына мүше болып қабылданды.

Егеменді ел болып, халқымыз өз еркімен тұңғыш Президентін сайлады.

Елтаңбамызды, Туымызды белгіледік. Қазақ тіліне мемлекеттік мәртебе берілді.

1991 жылы қазақ жігіті Тоқтар Әубәкіров ғарышқа ұшып, ұлттың мерейін көтерді.

Туған жерімізде талай-талай өркенді өзгерістер, жақсы жаңалықтар болып жатыр. Ең бастысы – тату-тәтті ынтымағы жарасқан көп ұлтты халқымыз бар.

Біздің туымыз – тәуелсіздік, тілегіміз – бейбітшілік, тыныштық. Еліміздің тұтастығын, жеріміздің бүтіндігін, халықтарымыздың жарастығын аман сақтау - әрбір азаматтың борышы.

Біздің елімізде газеттер 11 тілде шығады, теледидарды 12 тілде көріп, радионы 6 тілде тыңдап жүрміз.

Өмірбаян. Отбасым

Біздің отбасымызда төрт адам бар. Менің атым – **Андрей,** 9-сыныптың оқушысымын. Жасым 16-да. Отбасымыздың басшысы - әкем. Ол өндірісте жұмыс істейді. Жасы 45-те. Анам 40-та. Ол дүкенде сатушы болып істейді. Әпкем педагогикалық институтының студенті. Жасы 19-да. Менің екі атам және екі әжем бар. Олар - әкем мен шешемнің ата-аналары. Әкемнің әке-шешесі ауылда тұрады. Олар – еңбек ардагерлері. Атам- ұзын бойлы, шымыр денелі, қалың қасты, түсі суық адам. Бірақ ол кісі өте мейірімді. Әжем – орта бойлы, толық денелі, аққұба адам.

Нағашы атам мен әжем қалада тұрады. Олар – зейнеткерлер. Атамның мамандығы - жүргізуші. Әжем отыз жыл дәрігер болып жұмыс істеді.

Мен өз отбасымды өте жақсы көремін. Біздің үй қашанда думанға толы.

Астана – бас қала

Астана – Қазақстан Республикасының елордасы. Ол – еліміздің жүрегі. Астананың бұрынғы атауы – Ақмола. Астана Көкшетау облысында орналасқан. Ол – Қазақстанның солтүстігіндегі үлкен қалалардың бірі. Қаладан Есіл өзені ағып өтеді. Астананың ауа райы ылғалды.

Астана – жас қала. Ол – сұлу қала. Себебі қала тез көркейіп келе жатыр. Үкімет ғимараттары, мәдениет сарайлары, демалыс және сауда орталықтары, тұрғын үйлер салынып жатыр. Биік-биік зәулім үйлер қалаға сән беріп тұр.

Астана – ХХI ғасыр қаласы. Қала соңғы он жыл ішінде әлемдегі атақты қалалардың қатарына қосылды. Астана келешекте туристік қала болады.

Менің үйім, пәтерім, бөлмем

Мен Лисаков қаласында екінші мөлтек ауданында 6-шы үйде, 54-ші пәтерде тұрамын. Біздің үй бес қабатты. Мен үшінші қабатта тұрамын. Біздің пәтеріміз үш бөлмелі. Бөлмелерден басқа ас үй және жуынатын бөлме бар. Төр бөлмеде үлкен екі терезе бар. Ортасында үстел және айнала орындықтар тұр. Қабырғаға тақау шкаф пен диван қойылған. Бұрышта теледидар бар. Екінші бөлменің аумағы шағын ғана. Ол менің ата-анамның бөлмесі. Онда екі керует тұр. Сол жақ бұрышта айна, терезенің оң жағында кішкентай үстел тұр. Үшінші бөлме – менің бөлмем. Мұнда көп жиhаз жоқ. Тек қана диван, екі орындық, жұмыс үстелім, үлкен музыка орталығы және қабырғаға қағылған кітап сөрелері бар. Менің бөлмем жарық, таза, жылы.

Менің досым

Менің досымның аты – **Болат.** Ол 1993 жылы 29 наурызда Лисаков қаласында туған. Оның жасы 16-да. Болаттың бойы орташа, бірақ денелі. Ол арық емес, қараторы, көзі әдемі, үлкен, қара, қыр мұрынды жігіт. Оның шашы қара, қысқа.

Болат өте адал, шыншыл, іскер, ақылды, нағыз жолдас. Ол достарына көмектеседі. Болат зерек, дарынды және көңілді адам. Ол жақсы киінеді. Біз досымыз екеуміз бірге шаңғы тебеміз, кітап оқимыз, бірге демаламыз. Болаттың мекен-жайы:Лисаков қаласы, 2-ші мөлтек аудан, 6-шы үй, 4-ші пәтер.

Менің сүйікті әншім

Менің сүйікті әншім – Роза Рымбаева. Ол 1957 жылы Семей станциясында темір жолшының отбасында дүниеге келді. Семей қаласындағы мектеп-интернатты бітірді.

1975 жылы Алматыдағы республикалық байқауында бас жүлдені жеңіп алды. Роза сахнада «Әлия» әнін орындады.

1976-79 жылдарда «Гүлдер» ансамблінің әншісі болды.Роза бірнеше отандық және шетелдік ән байқауларының бас жүлдесін жеңіп алды. Сөйтіп, шетелде Қазақстанның атын шығарды. Жас әнші 28 жасында халық әншісі атанды.

2000 жылы «Эстрада жұлдыздары» номинациясы бойынша «Жыл адамы» болды. Әнші репертуары Отан, туған жер туралы патриоттық әндерге толы. Оның әндерін бүкіл қазақстандықтар сүйіп тыңдайды.

Тәуелсіздіктің 20 жылдығы

1991 жылы 16 желтоқсанда Қазақстан өзінің тәуелсіздігін жариялады. Қазақстанды әлемнің жүзден астам елі таныды. Біздің еліміз Біріккен Ұлттар Ұйымына, Халықаралық валюта қорына мүше болып қабылданды. Халқымыз өз еркімен тұңғыш Президентін сайлады. Елтаңбамызды, Туымызды белгіледік. Қазақ тіліне мемлекеттік мәртебе берілді.

16 желтоқсан – Тәуелсіздік күні, бүкілхалықтық мейрам. Бұл мерекені бүкіл халық тойлайды. Көптеген іс-шаралар ұйымдастырылады. Біздің мектепте де бұл мейрам атап өтіледі. «Қазақстан – тәуелсіз ел» атты әдеби кеш, мерекелік концерт бағдарламалары, спорт жарыстары өткізіледі. Барлық оқушылар бұл шараларға белсене қатысады.

Өнер адамдары

Қазақстан Республикасында бейнелеу өнері жақсы дамыған. Қазақстан Республикасының халық суретшілері бейнелеу өнерінің мақтанышы. Олардың тамаша шығармалары – қазақ өмірінің айнасы. Олар қазақ бейнелеу өнерін, Қазақстан өмірін бүкіл әлемге танытқан.

Әбілхан Қастеев - қазақ бейнелеу өнерінің негізін қалаушы, халық суретшісі, Қазақстан мемлекеттік сыйлығының лауреаты, график суретші. Ол 1904 жылы Талдықорған облысында туған. Суретшінің бір жарым мыңнан астам туындылары белгілі. Оның «Мектепке», «Жас Абай», «Түрксіб», т.б. еңбектері бар. Ә.Қастеев шығармашылығы жан-жақты. Қазақтың Көркемсурет галереясы Ә.Қастеевтің есімімен аталады.

Мамандықтар. Болашақ мамандығым

Біздің өмірімізде кездесетін мамандықтың түрі көп. Өмірде жақсы маман болу үшін жемісті еңбек ету керек. Ол үшін арнаулы жоғары оқу орнында оқу керек. Менің әкем жұмысшы, шешем сатушы. Ағам студент. Олардың достары көп. Олардың біреуі тілші, біреуі саудамен айналысады, біреуі банк қызметкері. Менің нағашыларым ауылда тұрады.

Мен өзім кішкентай кезімнен мұғалім болуды армандадым. Жас балаларға қалам ұстатып, алғашқы сөзін жаздыруға үйреткім келеді. Жақсы білім мен тәрбие бергім келеді. Мұғалім мамандығы – өте керекті және қиын жұмыс.

Біздің жерлестеріміз

Біздің жерлесіміз – Ыбырай Алтынсарин. Ол – қазақ халқының аса көрнекті ағартушысы, педагог, жазушы. Атасы Балғожа белгілі би болған. Ыбырай өз бетімен оқып, білім алған. Ол қазақ, орыс мектептерін ашты. Қазақ мектептеріне оқулықтар жазды.

Ыбырай И.Крыловтың, Л.Толстойдың, К.Ушинскийдың шығармаларын аударды.

Ахмет Байтұрсынов Қостанай облысында туған. Сондықтан ол – біздің жерлесіміз. Ахмет Байтұрсынов – ірі ғалым, қазақ тіл білімінің атасы, зерттеуші, ақын-аудармашы. Ол еңбек жолын бала оқытудан бастады. Ақын қазақтың тұңғыш әліппесін, оқулықтарын жазды.

Ахмет Байтұрсынов екі рет жазықсыз жазаланды. Ол 1988 жылы ақталды.

Табиғатты қорғау

Табиғат – асыл қазына. Ол – біздің байлығымыз. Қазақстан табиғаты өте бай. Табиғатта бәрі де бар: өзен, көл, орман. Сондықтан біз оның байлығын қорғай білуіміз керек. Соған байланысты 1966 жылы біздің елімізде «Халықаралық табиғат қорғау қоғамы» құрылды. Оның басты мақсаты –сирек аң-құстарды, өсімдіктерді қамқорлыққа алып, арнайы кітапқа тіркеу. Мұндай кітапты «Қызыл кітап» деп атайды. 1974 жылы ашылған «Қызыл кітапта» сүтқоректі жануарлардың 62 түрі тіркелді. Соның ішінде Қазақстанда 7 сүтқоректі жануар және 23 құстың түрі бар. Оларды қорғай білуіміз – бәріміздің азаматтық борышымыз. Табиғатты сүйе білуіміз керек. Оның біздерге беретін пайдасы көп.